****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*Prosím Vás ! ! ! Nebuďme ľahostajní...*

 Tento týždeň kľačiac pred Sviatostným Spasiteľom som opäť po čase počul otázky : „Kde sú tvoji farníci ? Prečo ku mne neprídu ? Prečo ma nechávajú samého ? Nepotrebujú ma ? Prečo len zopár a vždy tých istých ?“ Bolo to v stredu, keď sa čítalo evanjelium o DESIATICH malomocných. Pán Ježiš im povedal, aby sa išli ukázať kňazom a priniesli za svoje očistenie obetu. No iba JEDEN z nich, cudzinec, sa vrátil a Ježišovi osobne poďakoval. Iba jeden, tak málo. A Ježiš sa ho bolestne pýta: „A neočistilo sa ich desať ? A tí deviati sú kde ? “ Aké boľavá, reálne, aktuálne ! ! !

 Milí farníci ! Od marca minulého roka ste niektorí prekonali a boli uzdravení z nepríjemnej infekčnej choroby spôsobenej vírusom covid - 19. A boli aj ťažké priebehy, niekedy bez špeciálnych liekov, v nemocnici, či dlhej domácej izolácii. Je pekné, ak ste sa za to prišli nie raz Ježišovi osobne poďakovať. Je chvályhodné, ak ste za svoje uzdravenie priniesli aj obetu sv. omše. Ak ste dali odslúžiť sv. omšu. Ak ma pamäť neklame, my sme tu verejne na takýto úmysel slúžili iba raz. Iba jediný raz v Kokošovciach ! Chcem Vás, ktorí čítate tieto riadky povzbudiť, aby ste toto posolstvo sprostredkovali tým, ktorých sa bytostne dotýka. Ktorí to takpovediac už majú „za sebou“, resp. sú „za vodou“ v kombinácii: prekonal som a som zaočkovaný ! No všetci do jedného sme boli a sme v svojom živote účastní mnohých viditeľných aj neviditeľných dobrodení za ktoré sa nedokážeme poďakovať Pánu Bohu viac ako aktívnou účasťou na sv. omši a sv. prijímaním! Zjednotením sa s Tým, ktorý sa o nás najviac stará. Mnohé zo sv. omší od sprísnenia opatrení zďaleka nie sú naplnené v tom množstve, ako by mohli byť. A potom je tu aj druhý rozmer ! Máme dušičkový mesiac. Trpiaci v očistci čakajú. Čakajú na našu sv. spoveď, sv. prijímanie, dobré skutky a modlitby – na odpustky. Nebuďme k nich chladní a ľahostajní. Nepozerajme iba na koniec svojho nosa a nežime len pre seba. Môcť urobiť dobro a neurobiť, nepomôcť tomu, kto to sám nedokáže a ani nemôže je veľkým zlom ! ! ! A ľahostajnosť sa nikdy nevypláca. Vždy sa vráti. Tak ako každé dobro, aj zlo, ktoré v živote konáme. „V najťažšom očistci sú duše, ktoré síce nespáchali veľké zločiny, ale boli voči Bohu ľahostajné. Počas života si nesplnili svoju veľkonočnú povinnosť, ale v hodine smrti sa obrátili, najčastejšie však bez sv. prijímania. Tieto duše robia zadosťučinenie za dlhé roky ľahostajnosti. Trpia pritom neslýchané muky, bez akejkoľvek pomoci zo sveta.“ *(sr. Marie de la Croix, Hlas z druhého sveta)* Pane Ježišu, pritiahni si nás viacej k sebe ! Nauč nás konkrétnej a praktickej vďačnosti a pomáhaj nám nezabúdať na zomrelých. Ježišu, maj milosrdenstvo s nami, aj s dušami v očistci.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * COVID automat: Od pondelka 25.10. je náš okres Prešov už v BORDOVEJ farbe. Vyplýva z toho nasledujúce. Všetky sv. omše až do odvolania budú v našej farnosti v režime „O T P“ teda očkovaní, prekonaní covid, alebo testovaní negatívne *(vo vlastnej réžii)* s naplnením max. 50 miest v kostole ! V interiéri je potrebný respirátor a rúško v exteriéri pre vzdialenosť menej ako 2m ! V nedeľu budú v Dulovej Vsi, a Kokošovcich *(ak sú dve tak ták o 10.30 h)* iba pre zaočkovaných bez obmedzenia počtu. Sv. omša v režime “Základ“ *(teda aj pre neočkovaných a netestovaných)* bude v našej farnosti v Kokošovciach aj Dulovej Vsi vo štvrtok. Na všetky sv. omše sa je potrebné zapísať ! Prosíme kurátorov o zabezpečenie zoznamov a ich archivovanie. Vďaka.
* Dnes je 5. svetový deň chudobných ! Všetci sme na podnet a podľa príkladu sv. otca Františka pozvaní podať pomocnú ruku chudobným, slabým a tým, ktorých dôstojnosť je pošliapavaná. Aj v tomto je skúška správnosti kresťanstva !
* Rodičia tretiakov: Prosím prichádzajte s deťmi aj počas týždňa niekedy na sv. omšu. Deti do 10 rokov *(aj tretiaci)* sa do limitovaných počtov na sv. omši nerátajú !
* Sv. prijímanie: Povzbudzujeme aj tých, ktorí sú neočkovaní a netestovaní a teda okrem štvrtka nemajú možnosť byť na sv. omši, ale chcú reálne pomôcť dušiam v očistci, nech sami požiadajú kňaza a dohodnú sa, kedy im sv. prijímanie dá.
* Katechézy: Birmovanci budú mať katechézu v piatok 19.11. hneď po sv. omšiach v Kokošovciach aj Dulovej Vsi. Prosíme príďte všetci.
* Výročné sv. omše: Kto z pozostalých zomrelého, ktorí zomrel v posledných 12 mesiacoch a mal pohreb v našej farnosti si žiadajú výročnú sv. omšu, nech to v predstihu 3 mesiacov dajú osobne, alebo telefonicky vedieť p. farárovi. Vďaka !
* Adorácia: V Kokošovciach v utorok od 17. h a v nedeľu popoludní, v Dulovej Vsi v piatok od 17. h a v nedeľu po sv. omši, na Zlatej Bani v stredu 17.11. od 17.30 h, v Lesíčku vo štvrtok 18.11. od 16.30 h. Pozývame klaňať sa, ďakovať, odprosiť...
* GODZONE: Združenie kresťanských spoločenstiev mládeže pozýva mladých na koncert s názvom BOH NIE JE MŔTVY v rámci Godzone tour 2021 v Prešove – Tatran Handbal arena v  pondelok 15.11.2021 o 16.30 h v režime OTP a  o 19.30 h pre zaočkovaných. Vstup je zdarma! Viac na: Tour.godzone.sk
* Rádio Mária: Dvojmesačník katolíckeho Rádia Mária je zadarmo dostupný v sakrestii kostolov. Súčasťou výtlačku je aj darček – adventný kalendár. V prípade záujmu kontaktujte tel. č. 0917 186 155, resp. coordinator.slo@radiomaria.org
* Vianočné stromčeky: Prosíme farníkov, ktorí sú ochotní venovať svoj stromček na vianočnú výzdoby *(napr. aj z dôvodu že v záhradke, či na pozemku už zavadzia)* nech láskavo kontaktujú kurátorov tej ktorej obce. Pán Boh zaplať a požehnaj !

*Pokojný november Vám prajú a žehnajú Vás +++ kaplán Štefan a farár Ľubik*BOHOSLUŽBY Farnosti KOKOŠOVCE33. týždeň Obdobia Cez rok (15.11.2021 – 21.11.2021)

|  |  |  |  |  |  |
| --- | --- | --- | --- | --- | --- |
| 15.11 | PO | *Pondelok 33. týždňa cez rok* | KOKOŠOVCE | 7.30 | + Milan Štúrik *č.292* |
| DULOVA VES | 7.30 | + rod. Oravcovej + rod. Sedlákovej *č.144* |
| 16.11 | UT | *Utorok 33. týždňa cez rok* | KOKOŠOVCE | 18.00 | + Ondrej a ost. r. Kobulnickej a Krafčíkovej *č.199* |
| 17.11 | ST | *Sv. Alžbety Uhorskej, rehoľníčky, Spomienka* | ŽEHŇA | 18.00 | + Jaroslav a ost. r. Sendžovej a Kondrátovej *č.56* |
| ZLATÁ BAŇA | 18.00 | + Mária + Jozef a ost. rod. Chomovej *č.100* |
| 18.11 | ŠT | *Štvrtok 33. týždňa cez rok* | DULOVA VES | 18.00 | + Jozef + Anna + Ján + Anton a ost r. Bednárikovej *č.85* |
| KOKOŠOVCE | 18.00 | + Margita + Štefan a ost. rod. Vaškovej, Kmecoveja Brižkovičovej *č.89* |
| LESÍČEK | 17.00 | *Sv. omša - úmysel od ľudí* |
| 19.11 | PIA | *Piatok 33. týždňa cez rok* | KOKOŠOVCE*Birmovanci 18.30h* | 18.00 | +Anton +Michal +Jozef +Mária a ost. rod. Jurčišinovej *č.198* |
| DULOVA VES*Birmovanci 18.40h* | 18.00 | + Ján + Mária + Jozef a ost. r. Hlubikovej *č.142* |
| 20.11 | SO | *S nedeľnou platnosťou* | DULOVA VES | 18.00 | ZBP syna Štefana |
| KOKOŠOVCE | 18.00 | + r. Gáborovej + r. Strakovej + r. Markušovej *č.91* |
| 21.11 | NE | *Nedeľa Krista Kráľa*  | DULOVA VES | 8.30 | ZBP Cecília s rod. *č.117* |
| KOKOŠOVCE | 10.30 | ZBP Mária (90r.) *č.46* |
| ZLATÁ BAŇA |  9.00 | ZBP rod. Pulikova *č.36* |
| ŽEHŇA | 10.00 | ZBP Daniela s rod. *č.60* |
| LESÍČEK | 11.15 | *Sv. omša - Na úmysel ordinára* |

*Ten kto v lásku uveril iným neškodí, neurobí s diablom deal, nemá dôvody.**V tom je ten fór mať ľudí rád, tak začni skôr než príde skrat...“**pozn.: deal – dohoda, obchod Miroslav Žbirka*Homília sv. otca na začiatok synodálneho procesu (3. časť), *Vatikán 10.10.2021* A napokon: ***rozlišovať.*** Stretnutie a vzájomné počúvanie nie sú niečím samoúčelným, že by ponechali veci tak ako sú. Naopak, keď vstúpime do dialógu, pustíme sa do debaty, dáme sa na pochod, a nakoniec nie sme rovnakí ako predtým, sme zmenení. Dnešné evanjelium nám to ukazuje. Ježiš vycíti, že človek, ktorého má pred sebou, je dobrý a nábožný a napĺňa prikázania, ale chce ho viesť ďalej, než je čisto len dodržiavanie predpisov. V dialógu mu pomáha rozlišovať. Navrhuje mu, aby sa zahľadel do svojho vnútra, vo svetle tej lásky, ktorou ho On sám, hľadiac naňho, miluje, a aby v tomto svetle rozlíšil, k čomu jeho srdce skutočne lipne. Aby tak zistil, že jeho dobrom nie je pridávať ďalšie náboženské úkony, ale naopak, vyprázdniť svoje ja: predať to, čo zaberá jeho srdce, aby uvoľnil miesto Bohu. Je to veľmi cenný návod aj pre nás. Synoda je cestou duchovného rozlišovania, cirkevného rozlišovania, ktoré sa uskutočňuje v adorácii, v modlitbe, v kontakte s Božím slovom. A druhé čítanie nám práve dnes hovorí, že Božie slovo «je živé, účinné a ostrejšie ako každý dvojsečný meč; preniká až po oddelenie duše od ducha a kĺbov od špiku a rozsudzuje myšlienky a úmysly srdca» *(Hebr 4, 12)*. Božie slovo nás otvára rozlišovaniu a osvetľuje ho. Ono usmerňuje synodu tak, aby nebola akýmsi cirkevným „zjazdom“, študijnou konferenciou alebo politickým kongresom, aby nebola parlamentom, ale udalosťou milosti, uzdravujúcim procesom vedeným Duchom. V týchto dňoch nás Ježiš vyzýva, podobne ako vyzval toho bohatého muža v Evanjeliu, aby sme sa vyprázdnili, oslobodili sa od toho, čo je svetské, a tiež od našich uzavretostí a od našich opakovacích pastoračných modelov; aby sme sa spytovali, čo nám chce Boh povedať v tomto čase a akým smerom nás chce viesť. Drahí bratia a sestry, prajem vám dobrú spoločnú cestu ! Nech sme pútnikmi zamilovanými do evanjelia, otvorenými pre prekvapenia Ducha Svätého. Nepremeškajme milostivé príležitosti na stretnutie, na vzájomné počúvanie, na rozlišovanie. S radosťou z vedomia toho, že pri našom hľadaní Pána nám on sám ako prvý prichádza v ústrety so svojou láskou.*„Prijať znamená otvoriť dvere, dvere domu a dvere srdca, a dovoliť vstúpiť tým, ktorí klopú. A aby sa mohli cítiť spokojne, nie ako ovládaní, nie, ale spokojne, slobodne. Tam, kde je skutočný zmysel pre bratstvo, je aj úprimná skúsenosť prijatia. Na druhej strane, tam, kde je strach z druhých, pohŕdanie ich životom, tam sa rodí odmietanie alebo ešte horšie, ľahostajnosť: to odvrátenie pohľadu bokom. Prijímanie druhých vytvára zmysel pre spoločenstvo; odmietanie, naopak, uzatvára človeka do jeho vlastného egoizmu.“* pp. František, 12.11.2021, Assisi |